
Na temelju članka 6. Zakona o zakupu i prodaji poslovnog prostora („Narodne novine“ broj  125/11. i 64/15), članka 9. Odluke o davanju u zakup poslovnog prostora u vlasništvu Općine Podravske Sesvete („Službeni glasnik Koprivničko-križevačke županije“ broj 4/10) dana 29. lipnja 2015. godine, donio je
O D L U K U

o raspisivanju Javnog natječaja za zakup poslovnog prostora 
Članak 1.


Raspisuje se Javni natječaj za zakup poslovnog prostora u vlasništvu Općine Podravske Sesvete, na adresi: Podravske Sesvete Ivana Mažuranića 1, koji je smješten unutar nekretnine upisane u zk.ul. 1726, k.o. Podravske Sesvete, sagrađene na kat. čestici 22, Javna zgrada kbr. 1 ulica Ivana Mažuranića, ukupne površine 604 m2, u isti se sastoje od:



5 odvojenih radnih prostorija,



1. natkrivene terase,



1. sanitarnog čvora i



1. hodnika u katnom dijelu zgrade, ukupne neto građevinske površine 116,19m2.

Članak 2.

UVJETI NATJEČAJA:


Početna cijena za izračun zakupa je 1,00 kn/m2.


Prostor se daje u zakup u svrhu obavljanja uredskih djelatnosti.


Pravo na zakup ima sudionik koji ispunjava uvjete Natječaja i koji ponudi najviši iznos zakupnine.


Osim zakupnine, zakupnik je dužan plaćati troškove i usluge isporučiteljima energije i usluga (struja, voda, plin i drugo) prema primljenim računima o potrošnji.


Općinski načelnik Općine Podravske Sesvete zadržava pravo potpunog ili djelomičnog poništenja ovog Natječaja i isto nije dužan obrazložiti.


Pravo sudjelovanja na Natječaju imaju ustanove registrirane za obavljanje ljekarničke djelatnosti.


Po raskidu ili prestanku važenja Ugovora o zakupu, zakupnik nema pravo povrata uloženih sredstava u prostor. 


Uređeni poslovni prostor izdaje se u zakup u stanju viđeno-preuzeto, te se potpisom Ugovora o zakupu odriče prava primjene instituta stjecanja bez osnove i poslovodstva bez naloga, bez obzira da li je u poslovni prostor ulagao sa ili bez suglasnosti zakupodavca.
Članak 3.


DOKUMENTACIJA:



Pravo sudjelovanja na Natječaju imaju sve pravne i fizičke osobe za obavljanje uredskih djelatnosti.


Po raskidu ili prestanku važenja Ugovora o zakupu, zakupnik nema pravo povrata uloženih sredstava u prostor. 



Zakupnik je dužan sam pribaviti svu dokumentaciju potrebnu za početak obavljanja

označene djelatnosti u zakupljenom prostoru.


Natjecatelji u ponudi moraju navesti: naziv, sjedište i osnovne podatke o vrsti djelatnosti koju obavljaju, iznos ponuđene mjesečne zakupnine po m2 i druge podatke značajne za obavljanje djelatnosti.



Uz ponudu treba priložiti: ovjerenu presliku: registracije društva nadležnog suda ili Rješenja o odobrenju obavljanja obrta – Obrtnice o obavljanju obrta, kao i ostalu dokumentaciju kojom dokazuju svojstvo za ostvarivanje prva za prednost kod odabira. 

Članak 4.



ROK PREDAJE PONUDA


Rok za podnošenje pisanih ponuda traje 8 dana od dana objave ovoga Javnog natječaja u dnevnom tisku bez obzira na način dostave. Ponude dostavljene nakon isteka roka i nepotpune ponude, neće se razmatrati.



Pisane Ponude i dokumentacija predaju se Jedinstvenom upravnom odjelu Općine Podravske Sesvete, Ivana Mažuranića 1 neposredno ili poštom preporučeno u zatvorenoj omotnici, na adresu: OPĆINSKI NAČELNIK OPĆINE PODRAVSKE SESVETE, I. MAŽURANIĆA 1, 48363 PODRAVSKE SESVETE, s naznakom "PONUDA ZA ZAKUP POSLOVNOG PROSTORA– NE OTVARAJ".
Članak 5.



OTVARANEJ PONUDA




Ponude će biti javno otvorene i pročitane osmoga dana od dana isteka roka za objavu Javnog natječaja u 12,00 sati u vijećnici na katu u sjedištu Općine Podravske Sesvete Ivana Mažuranića 1.


Ako rok za otvaranje ponuda pada u neradne dane prenosi se u slijedeći radni dan.



Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjane punomoći.


Odluku o izboru najpovoljnijeg kandidata općinski načelnik Općine Podravske Sesvete, dostavit će svim sudionicima u roku osam dana od dana otvaranja ponuda.



Ako najpovoljniji ponuđač odustane od ponude izabire se slijedeći najpovoljniji ponuđač.



Ugovor o najmu poslovnog prostora može sklopiti na osnovu jedne valjane ponude.



Ostale informacije u vezi Natječaja mogu se dobiti tijekom radnog vremena na www: podravske.sesvete@inet.hr. ili telefon: 048/819-007.

Članak 6.


Skraćeni tekst Javnog natječaja objaviti će se u tisku, dok će se tekst ove Odluke objaviti na oglasnoj ploči i web portalu Općine Podravske Sesvete.
Članak 7.


Ova Odluka stupa na snagu danom donošenja.

OPĆINSKI NAČELNIK

OPĆINE PODRAVSKE SESVETE

Podravske Sesvete, 29. lipnja 2015.

